Publication: Magyar Közlöny
Issue: MK-2010-187 (Year: 2010, Number: 187)
Era: contemporary
Section: 6.20. Fizetési számla: A pénzforgalmi szolgáltatás nyújtásáról szóló 2009. évi LXXXV. törvény szerinti számla.
Paragraph Index: 84

6.20. Fizetési számla: A pénzforgalmi szolgáltatás nyújtásáról szóló 2009. évi LXXXV. törvény szerinti számla. 6.21. Fogyasztási hitel: a háztartásoknaka mindennapi élet szokásoshasználati tárgyainak megvásárlásához,javíttatásához, illetve szolgáltatások igénybevételéhez nyújtott kölcsön (például áruvásárlási, gépjármûvásárlási, személyi hitel). A fogyasztási hitelek között kell jelenteni azokat a hitelkártya-konstrukciókat is, ahol a bank nem biztosít kamatmentes periódust, és a kártya csak a hitelhez történõ hozzáférést biztosítja. 6.22. Folyószámlahitel: a hitelintézet által vezetett fizetési számlán és a nem fizetési mûveletek teljesítésére szolgáló, az ügyfél által bármikorhozzáférhetõegyéb számlánkialakultnegatív egyenleg (overdraft), valamintaz ezen számlákhoz kapcsolódóan nyújtott kényszerhitel. Folyószámlahitelnek minõsül az a kártyahitel is, amelynél a bank kamatmentes periódust biztosít. Azt a kártyahitelt, ahol a bank kamatmentes periódust nem biztosít a kártyához, a fogyasztási hitelek között kell jelenteni. A folyószámlahitelek között kell kimutatni a határozott futamidõvel nem rendelkezõ újratöltõdõ (rulírozó, rollover) hiteleket is. 6.23. Hátralévõ futamidõ: A hitel, betét, ill. egyéb instrumentum szerzõdésben meghatározott eredeti lejárata és a jelentés vonatkozási ideje között fennálló idõtartam. 6.24. Hitelkeret: a hitelezõ és az adós között írásban létesített hitelszerzõdés alapján az adós részére rendelkezésre tartott pénzösszeg, amelynek terhére a hitelintézet – meghatározott szerzõdési feltételek megléte esetén – a kölcsönszerzõdés megkötésére, vagy egyéb hitelmûvelet végzésére köteles. 6.25. Hitelleírás: (a tranzakciók kiszámításához szükséges adatokat tartalmazó 04. táblában): az elõzõ hónap végén még a mérlegben szereplõ hitel- és hiteljellegû követelések leírása, valamint azok törlesztésekkel csökkentett szerzõdés szerinti, illetve bruttó könyv szerinti értéke alatti eladása a tárgyhónapban. 6.26. Hitelviszonyt megtestesítõ értékpapír: a Tpt. szerinti értékpapír, ide nem értve a befektetési jegyet. 6.27. Intézményi változás: az adatszolgáltató MPI-k körében bekövetkezõ változás: összeolvadás, beolvadás, különválás, kiválás, megszûnés, átalakulás más típusú intézménnyé. 6.28. Járulékos vállalkozás: olyan vállalkozás, amelynek elsõdleges tevékenysége, hogy hitelintézet számára végez üzletszerû tevékenységet kiegészítõ tevékenységet, így különösen ingatlankezelést, adatfeldolgozást, pénzszállítást, biztonsági, illetõleg kommunikációs szolgáltatást.

Source: https://magyarkozlony.hu/hivatalos-lapok/6798b7df8cf0e424575ce1340cded21cec9904d3/dokumentumok/4f739d1b895c214701ed4412efd42504681bdf0c/letoltes